recursal/SuperWikiNEXT-32B huggingface dataset:
**.338/50 Talbot** er en amerikansk patron for rifle.

Dette er en patron som ble laget av Skip Talbot ved Talbot's Custom Equipment i Fallon, Nevada i 1984.
Denne patronen er basert på en .50 BMG(Browning Machine Gun)(12,7x99 Nato) som er strupet ned til .338 kaliber og med en økt skuldervinkel til 35 grader.

Dette er i høyeste grad en patron for spesialisten og fremstår først og fremst som ett vilt eksperiment. Løpslitasjen var aldeles enorm og man kan ikke forvente mer enn 250 skudd før løpet er utslitt.

Dette er en patron som har til hensikt å få et prosjektil til å beholde sin supersoniske hastighet så lenge som mulig. Grunnen til dette er at prosjektiler begynner å miste presisjon når de går fra supersonisk til sonisk hastighet.

Med kuler på 250 grains (16,2 gram) kunne man oppnå hastigheter på hele 1127 m/s. Løpslengen måtte være på hele 44 tommer noe som er nær dobbelt av et normalt rifleløp. Det ble også i forsøket prøvd med nedkortede hylser grunnet mye ubrukt volum i hylsene, men det resulterte bare i dårligere hastigheter. Noe av grunnen til at man ikke fikk enda mer fart på kulene var mangel på krutt som var saktebrennende nok. Idag med nye krutt-typer og 300(19,4 g) grains kuler ville man nok fått enda mer spektakulære resultater.

Se også
-------

Liste over patrontyper
**Voice of Joy** er et gospelkor med unge sangere fra Haugesund og området rundt. Sangerne har ulik bakgrunn og erfaring, men en felles lidenskap i gospelsangen. Budskapet står sentralt for Voice of Joy og er grunnleggende for det koret foretar seg.

Voice of Joy ble startet i 1995 som et resultat av Karmøy Gospelfestival. Festivalen er en mønstring av unge korsangere som hvert år samles på Karmøy. Petter Losnegård startet Voice of Joy som et prosjektkor som øvde noen få ganger i året den første tiden. Dette har nå utviklet seg til et kor med ukentlig øving, ca. 40 – 50 opptredener hvert år, tre plateinnspillinger og turneer både innenlands og i utlandet. 

De siste 5 årene har Voice of Joy turnert årlig i USA med deltakelse på Music & Worship Conference i Christ Church, Nashville, som en sentral del av programmet. I tillegg til dette har koret hatt konserter over hele Norge og i England og Irland.
Voice of Joy har produsert 3 CD-innspillinger i 2003, 2005 og 2007. Den siste er en konsertinnspilling gjort i Brentwood Baptist Church i Nashville og produsert av den kjente amerikanske produsenten David Hamilton. Innspillingen er gjort med amerikanske musikere og har bl.a. Patrick Henderson og Kirk Whalum (sax) med som gjester.

Gruppen får hele tiden nye utfordringer og spennende oppdrag. 
I november 2008 lanserte koret sin første juleplate, *Bethlehem*.

Diskografi
----------

* *Voice of Joy* (2003)
* *Changed* (2005)
* *Live* (2007)
* *Bethlehem* (2008)

Eksterne lenker
---------------

* VoiceOfJoy.no
* MySpace
* Scene Haugaland

|  |  |
| --- | --- |
| Oppslagsverk/autoritetsdata | VIAF
 |
**Kerstin Lorenz** (født 14. juli 1962, død 7. september 2005) var en tysk politiker (Republikanerne og senere NPD). 

Hun ble medlem av Republikanerne i 1994 og var først pressetalskvinne i lokallaget i Weißeritzkreis. Fra 1998 til 2002 var hun medlem av partiets sentralstyre. Hun ble viseformann i Sachsen og i mars 2000 ble hun valgt til formann for Republikanerne i Sachsen.

Mot sentralstyrets vilje avlyste hun Republikanernes deltagelse i delstatsvalget i Sachsen i 2004 og oppfordret folk til å stemme NPD. Republikanerne innledet en eksklusjonssak mot henne, men hun kom den i forkjøpet ved å melde seg ut. En dag før delstatsvalget meldte hun seg inn i NPD. Partiet oppnådde 9,2 % av stemmene og fikk 12 mandater i Sachsens parlament, landdagen. At partiet slapp å konkurrere med Republikanerne bidro trolig avgjørende til det gode resultatet for NPD. Deretter arbeidet Lorenz som medarbeider for NPDs fraksjon i den saksiske landdagen.

Hun stilte til valg som direktekandidat for NPD ved valget til den tyske Forbundsdagen i 2005 (valgkrets 160 Dresden I). Men 5. september samme år fikk hun hjerneslag og falt i koma. Hjernedøden inntrådte dagen etter, og hun ble erklært død 7. september. Hennes død har medført at det må gjennomføres et ekstravalg i hennes valgkrets, som omfatter ca. 200 000 mennesker. Dette vil kunne påvirke det endelige resultatet av det tyske riksvalget.[*trenger oppdatering*]

Kerstin Lorenz etterlater seg en ektemann og to barn.

Eksterne lenker
---------------

* Interview mit Kerstin Lorenz durch den sächsischen NPD-Fraktionsvorsitzenden Holger Apfel in der "Deutschen Stimme"
**Heinrich Plütschau** (født i 1676 i Wesenberg i Mecklenburg, død 4. januar 1752 i Beidenfleth i Holstein) var sammen med Bartholomäus Ziegenbalg de første protestantiske misjonærer i India.

Plütschau studerte teologi ved universitetet i Halle, hvor han kom i kontakt med August Hermann Francke, en ledende tysk protestantisk teolog, pietist og pedagog. På forespørsel fra Kong Frederik IV ble Plütschau og Ziegenbalg foreslått av Joachim Lange til å bli protestantiske misjonærer for Den danske Halle-misjonen. De skulle bli de første protestantiske misjonærer utenfor Europa og Nord-Amerika, med base i den dansk-norske kolonien Trankebar. De ankom kolonien på Indias sørøstkyst i 1705.

De hadde en tro på at den beste forkynningen gikk gjennom lesing og at det skjedde med lokalbefolkningens eget språk og egen kulturelle kontekst. Plütschau og Ziegenbalg lærte seg tamilsk og til å forstå hinduismen. De etablerte sammen en skole i Trankebar. 

I 1711 dro Plütschau tilbake til Tyskland på grunn av helsen. Fra 1714 til 1750 arbeidet han som luthersk pastor i Beidenfleth.

Bibliografi
-----------

* Werner Raupp: *Plütschau, Heinrich.* In: *Biographisch-Bibliographisches Kirchenlexikon* (BBKL). Band 7, Bautz, Herzberg 1994, ISBN 3-88309-048-4, Sp. 757–758 (med detaljert bibliografi).

Referanser
----------

1. 1 2  Biographisch-Bibliographisches Kirchenlexikon: PLÜTSCHAU, Heinrich
2. ↑  Noen kilder oppgir 1747 som dødsår, feks Encyclopædia Britannica
3. ↑  Tamilnation.org: Bartholomaeus Ziegenbalg - the German who printed the first Tamil text

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data)
 |
*For andre personer med samme og lignende navn, se Nils Alstrup Dahl*

**Nils Alstrup Dahl** (født 19. november 1876 i Christiania, død 3. januar 1940 i Oslo) var en norsk maler. Motivene i hans malerier var landskaper og bypartier, av og til portretter og stilleben.

Bakgrunn
--------

Han var sønn av medisinaldirektør Ludvig Wilhelm Dahl og Anne Cathrine Lyders Dahl, født Bonnevie. Han hadde flere søsken. To av hans søstre, Cecilie Dahl og Ingerid Dahl var også malere. En annen søster, Anna Munch, var forfatter, og en bror, Ludvig Dahl, var byfogd og spiritist.

Utdannelse og karriere
----------------------

Han hadde sin utdannelse fra Harriet Backers malerskole i Christiania i 1895–1897. I 1897 studerte han i København, og i 1911 ved Académie Colarossi i Paris.

Han fikk flere stipender som gjorde det mulig for ham å foreta studiereiser. Han mottok blant annet midler fra Finnes legat i 1900 og 1901, fra Hielmstierne-Rosencrones legat, og Ole Evenstads legat i 1911 og 1912. Han fikk også Statens kunstnerstipend i 1918 og 1919. Han oppholdt seg i Paris også etter at han reiste dit i 1911. Den gangen ble han der til 1914. Neste gang var han der i perioden 1918–1919.

Han er representert med malerier i Nasjonalgalleriet, Nasjonalmuseet for kunst, arkitektur og design, i Oslo Bymuseum og Oslo kommunes kunstsamlinger.

Han hadde separatutstillinger i Blomqvists Kunsthandel i Oslo (1906 og 1908), Christiania Kunstforening (1910) og Kunstnerforbundet (1918). Etter hans død var det en utstilling med hans arbeider i Oslo Kunstforening (1955).

Han deltok på Høstutstillingen flere ganger fra 1897 til 1937, på Jubileumsutstillingen på Frogner i 1914 og på Verdensutstillingen i San Francisco i 1915. Der fikk han «Honorable Mention» (direkte oversatt: Ærefull omtale). Han stilte også ut på Landsutstillingen i Trondheim i 1930, og på Høstutstillingen 25 år i Kunsternes Hus i Oslo i 1932.

Referanser
----------

1. 1 2   Norsk kunstnerleksikon, nkl.snl.no, besøkt 23. februar 2017[Hentet fra Wikidata]
2. 1 2   KulturNav, KulturNav-ID 3850f757-f3fe-4c3b-932f-a7c0d56efb26, besøkt 9. oktober 2017[Hentet fra Wikidata]
3. 1 2 3  Gaustad, Randi (20. februar 2017). «Nils Alstrup Dahl». *Norsk kunstnerleksikon* **(norsk)**. Besøkt 3. desember 2017.

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** Historisk befolkningsregister **·** KulturNav
 |
***The Nation*** er et amerikansk ukemagasin som omtaler politiske og kulturelle hendelser, og beskriver seg som «venstresidas flaggskip». Det ble startet av abolisjonister i juli 1865. Magasinet har et opplag på 158 513, og redaktør er Katrina vanden Heuvel.

Noen av de som gjennom tidene har bidratt til magasinet er Albert Einstein, Albert J. Nock, Franz Boas, Martin Luther King jr. Bertrand Russell, Barbara Garson, H. L. Mencken, Gore Vidal, Edward Said, Christopher Hitchens, Hunter S. Thompson, Langston Hughes, Ralph Nader, James Baldwin, Clement Greenberg, Tom Hayden, Daniel Singer, I.F. Stone, Leon Trotsky, George Orwell, Henry Miller, Franklin D. Roosevelt, James K. Galbraith, John Steinbeck, Barbara Tuchman, T. S. Eliot, Kurt Vonnegut, Robert Frost, Frank Lloyd Wright, Hannah Arendt, Ezra Pound, Henry James, Charles Sanders Peirce, Jean-Paul Sartre and John Beecher.

Eksterne lenker
---------------

* (en) Offisielt nettsted Rediger på Wikidata

* (en) The Nation (magazine) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** OCLC **·** ISSN **·** ISSN
 |


1. ↑  Virginia Blain; Isobel Grundy; Patricia Clements (1990) (på en), *The Feminist Companion to Literature in English: Women Writers from the Middle Ages to the Present*, OL2727330W, Wikidata Q18328141
**.44-40**, også kjent som **.44-40 Winchester** eller **.44 Winchester Center Fire (.44 WCF)** er en sentertent patron introduset av Winchester i 1873 for bruk i den nye Winchester Modell 1873 riflen.

Historie
--------

I 1873 introduserte Winchester en ny rifle, Modell 1873, kamret for en ny patron kalt .44 Winchester Center Fire (.44 WCF).
Riflen og patronen ble en suksess for Winchester, og patronen viste seg og være veldig populær. Kort tid etter introduserte både Remington og Marlin revolvere og rifler som brukte den samme patronen, fulgt av Colt som introduserte en ny modell av sin populære Singel Action Army/Peacemaker kalt *Frontier Six-Shooter*.

*Frontier Six-Shooter* var Colt's navn på alle modellvariasjoner kamret for .44-40, og ble brukt på *SAA/Peacemaker*, *Modell 1878 Double Action* og *SAA/1895 Bisley* når disse var kamret for .44-40.

En Frontier Six-Shooter fra 1884
.44-40 er antatt å ha vært den mest populære patronen i «Det ville vesten», og er historisk den nest mest brukte patronen på hjortejakt i USA, bare overgått av .30-30.

Patronen fikk navnet .44-40 da *Union Metallic Cartridge Company* (*U.M.C.*) begynte å lade patroner for kommersielt salg. U.M.C. hadde ikke lyst til å drive reklame for konkurrenten Winchester, og istedenfor .44 WCF som var navnet på den tiden, brukte de betegnelsen .44-40, *.44* er kulediameter i tommer, *40* er vekten av kruttladningen, 40 grains (2.6 gram) med svartkrutt.
Etter hvert ble .44-40 mer utbredt som navn på patronen enn de andre variasjonene, og selv Winchester tok til slutt i bruk denne designasjonen fremfor de andre.

### Ladninger

Den originale standardladningen for .44-40 var 40 grains (2.6 gram) med svartkrutt som sendte en 200 grains (13 gram) kule avgårde i ca. 1,245 fps (~380 m/s). I 1886 introduserte U.M.C. en ny ladning som brukte en 217 grains (14.1 gram) kule med den samme 40 grains (2.6 gram) kruttladningen, denne kombinasjonen gav kulen en hastighet på 1,190 fps (360 m/s). Winchester begynte også å tilby denne ladningen, men U.M.C. droppet denne ladningen i 1905.

I 1895 byttet Winchester til en ladning som kombinerte en 200 grains kule og 17 grains (1.1 gram) DuPont No. 2 røksvakt krutt som gav en utgangshastighet på 1,300 fps (400 m/s). I 1896 fulgtU.M.C. etter med en ny ladning som sendte en 217 grains kule avgårde i 1,235 fps (376 m/s). Kort etter begynte begge firmaene og markedsføre mantlede kuler. 
I 1903 introduserte Winchester en ladning kalt *W.H.V.* (*Winchester High Velocity*) som brukte en 200 grains kule som oppnådde 1,500 fps (460 m/s) når den ble skutt i et våpen med et løp på 24 tommer (610 mm). Andre ammunisjonsprodusenter som U.M.C. og *Peters Cartridge Company* (*Peters*) introduserte lignende ladninger i sine vareutvalg.

Se også
-------

* Liste over patrontyper

Referanser
----------

1. 1 2 3  Braathen, Erik (1998). *Ladeboken*. [Asker]: Våpenlitteratur AS. s. 554. ISBN 8291361045.
**Kerry Norton** (født 1974 i Sunbury-on-Thames, Surrey) er en engelsk skuespiller. 

Norton arbeidet som turner før hun begynte som skuespiller. Kerry hadde en mindre rolle på den amerikanske TV-serien Sabrina the Teenage Witch i 1996, der Norton spilte rollen som Lulu, som var forlovet med sin tremenning Sabrina. Norton har gjort flere gjesteopptredener i TV-serien Battlestar Galactica der hun spilte karakteren Layne Ishay. 

Norton er gift med den engelske skuespilleren Jamie Bamber Griffith, og de har barna Isla Elizabeth Angela Griffith, og tvillingene Darcy og Ava, sammen. Kerry dukket opp i en episode av BBC-serien The Human Mind i 2003. I 2005 spilte hun inn et album med tittelen Young Heart. Kerry har også dukket opp i en TV-reklame for Fairy Liquid i 2010.

Referanser
----------

1. ↑   Internet Movie Database, IMDb-nummer nm0636244, besøkt 11. juli 2016[Hentet fra Wikidata]

Eksterne lenker
---------------

* (en) Kerry Norton på Internet Movie Database Rediger på Wikidata

* (en) Kerry Norton hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | ISNI **·** MusicBrainz **·** Discogs **·** AllMusic
 |
**.44 Henry** eller **.44 Rimfire** er en randtent patron utviklet for B. Tyler Henrys Modell 1860 rifle, og også brukt i Winchesters Modell 1866 rifle.

Militær bruk
------------

.44 Henry ble brukt en del i den amerikanske borgerkrigen, hovedsakelig av nordstatene, men en del våpen ble tatt som krigsbytte av sørstatene og brukt så lenge ammunisjonen holdt ut. De føderale myndighetene gikk til relativt store innkjøp av våpen og ammunisjon (opp mot 10 000 rifler og over 4 millioner patroner) fra New Haven Firearms Co. før krigens slutt, men mange stater samt individuelle soldater og offiserer kjøpte våpen til individuelle skarpskyttere, som personlig bevæpning eller som utrustning for avdelinger fra kompani til bataljonsnivå. Verdien av en hurtigskytende bøylerifle som brukte en metallpatron, i en krig der flertallet var utrustet med munnladde perkusjonsrifler og brukte Napoleonske taktiske doktriner, var ofte imponerende selv om det fulle potensialet aldri ble oppnådd før krigens slutt.

Sivilt
------

Både under og etter krigen viste Henrys Modell 1860, og senere Winchesters Modell 1866, seg og være meget populære våpen både blant de som dro vestover inn i «ville vesten» og blant de amerikanske indianerne. Nesten 400 .44 Henry tomhylser har blitt funnet ved arkeologiske utgravninger ved Little Big Horn, og er bare overgått av .45-70 Government tomhylser fra George Armstrong Custers 7th Cavalry, noe som gir ett inntrykk av hvor utbredt 1860 og 1866 riflene var blant indianerne.

### I revolvere

Smith & Wesson eide Rollin Whites patent på den gjennomborende revolversylinderen, og gjorde det umulig for andre enn S&W og produsere den moderne typen av patronrevolvere før patentet løp ut ca. 1870-1871. De tidligste patronkonverterte perkusjonsrevolverne ble ofte konvertert til .44 Henry, da denne patronen var en av få, om ikke den eneste, patroner som passet i en revolver og var lett tilgjengelig.

Kilder
------

* Patroninformasjon Arkivert 21. april 2009 hos Wayback Machine.
* Rare Winchesters – Henry 1860 og Winchester 1866

Se også
-------

* Liste over patrontyper
**Filokalia** (gresk φιλοκαλία, "Kjærlighet til det vakre") er en samling av tekster skrevet mellom det tredje og femtende århundre av de fremste personene i den kristne kontemplative, mystiske, asketiske og hesykastiske tradisjonen.

> Tekstene gjenspeiler den hesykastiske tradisjon, der mennesket gjennom Jesusbønnen og den indre fred søker å oppnå en tilstand av fullstendig enhet med Gud
> 
> 
> Christine Amadou
> 
> 

Samlingen ble redigert av Nikodemus Hagoritten (1749–1809) og Makarius av Korint (1731–1805), og ble utgitt for første gang i Venezia i 1782. Boken, som i sin helhet omfatter fem bind, har blitt til innen den østlige ortodokse kirken, men samler innholde fra flere konfesjoner, blant dem koptisk, syriske og latinske forfattere.

Filokalia sies å være den tekstsamlingen som, nest etter Bibelen, har hatt størst innflytelse på den ortodokse kirkes trosliv.

Viktige forfattere i Filokalia er blant andre Maximus bekjenneren, Johannes av Damaskus, Simeon den nye teologen, Gregor av Sinai og Gregor Palamas. For flere av de øvrige forfatternes vedkommende er lite kjent om deres liv.

Norske utgaver
--------------

* utdrag er gjengitt i antologien *Østkirken*, 2002
* *Filokalia : de gamle fedrenes lære om det rene hjertes uavlatelige bønn*. Utvalg og oversettelse ved fader Johannes. St. Olav forlag, 1993. ISBN 82-7024-069-9

Referanser
----------

1. ↑  artos.se
2. ↑  Stinissen, Wilfrid (1927-2013) (1999). *Navnet og nærværet: om Jesusbønnen*. [Oslo]: Verbum. s. 10 og 53. ISBN 8254308039.
3. 1 2 3  Christine Amadou i innledningen i antologien *Østkirken*, 2002
4. ↑  Olsen, Harald (2000). *Den østlige pilegrimsvei: oppbrudd og vandring i russisk-ortodoks tradisjon*. Oslo: Verbum. s. 92. ISBN 8254308209.
5. ↑  *Filokalia: de gamle fedrenes lære om det rene hjertes uavlatelige bønn*. Oslo: St. Olav forl. 1993. s. 20-22. ISBN 8270240699.

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** VIAF **·** LCCN **·** BNF **·** BNF (data) **·** NKC
 |
***The Oyster Dredger*** er en amerikansk stumfilm fra 1915, regissert av Lon Chaney.

Handling
--------

Vera, en velstående arving, beundrer Jack, som arbeider med å plukke østers. Hun får lyst til å prøve levemåten hans, og foreslår gjennom sin advokat å bytte sted og liv med ham for en en viss periode. Dette innebærer også å overlate all eiendommen hennes til advokaten hennes, for en kortere periode. Jack går til slutt med på dette forslaget, og blir installert i den velstående kvinnens hjem - samtidig som Vera tar opp Jacks arbeid.

Men Veras advokat planlegger å tvinge den unge kvinnen til å gifte seg med ham, slik at han selv kan få absolutt kontroll over alle eiendommene hennes. Samtidig blir Jack etter hvert lei av den nye tilværelsen som er så forskjellig fra det han er vant til fra tidligere. Han bestemmer seg for å reise tilbake til skipet sitt. Men Jacks overhører også advokaten hennes komme med en fornærmende bemerkning om den velstående unge kvinnen. Når Jack forsøker å konfrontere advokaten hennes, faller advokaten i sjøen og dør av skadene.

Rolleliste
----------

* J. Warren Kerrigan som Jack.
* Vera Sisson som Vera - en ung arving.
* William Quinn som Veras advokat.
* Lon Chaney.

Referanser
----------

1. ↑  The Oyster Dredger

Eksterne lenker
---------------

* (en) *The Oyster Dredger* på Internet Movie Database Rediger på Wikidata

* (en) *The Oyster Dredger* på Silent Era Rediger på Wikidata
**Super Six World Boxing Classic** er en boksingturnering der det kjempes om WBA og WBC titler i supermellomvekt. Turneringen arrangeres av Showtime i samarbeid med Sauerland Event. De første kampene fant sted den 17. oktober 2009. Semifinalen er forsøksvis planlagt for januar 2011. Finalen er planlagt for mai og juni 2011.

Format
------

Turneringen består av tre innledende runder, hvor hver bokser vil bokse tre kamper. En seier i knockout gir tre poeng, seier på poeng gir to poeng, et ikke avgjort gir et poeng og et nederlag gir null poeng. I tilfelle av en diskvalifikasjon, får den vinnende bokseren bare ett poeng. Etter de innledende runder, går de fire boksere med flest poeng videre til semifinalen, der nr. 1 møter nr. 4 og nr. 2 møter nr. 3.

Vinneren av semifinalen vil gå videre til Super Six-finalen der vinneren samtidig kan kalle seg WBA-og WBC-mester i super mellomvekt.

Deltakere
---------

* Tysklands flagg Arthur Abraham
* USAs flagg Andre Dirrell
* Storbritannias flagg Carl Froch
* Danmarks flagg Mikkel Kessler
* USAs flagg Jermain Taylor - Jermain Taylor har offisielt satt karrieren sin på standby, og reserven Allan Green har tatt Taylors plass i turneringen.
* USAs flagg Andre Ward

**Reserve:**

* USAs flagg Allan Green

Eksterne lenker
---------------

* Offisielt nettsted Rediger på Wikidata
**Filologi** (gr. φιλολογία, «kjærlighet til tale») er studiet av språk og litteratur, og da gjerne gamle litterære dokumenter og verker.

Først brukte de alexandrinske lærde ordet om beskjeftigelse med fortidens litteratur. I renessansetiden ble det den spesielle betegnelse for vitenskapelig studium av det greske og romerske åndsliv, de «klassiske» litteraturene og språkene, og inntil nyere tid ble det utelukkende brukt i denne betydningen. Fra 1800-tallet blir ordet derimot tillagt flere betydninger. For det første bruker man det om lingvistikk (språkvitenskap), slik at for eksempel «komparativ filologi» betegner det samme som sammenlignende språkvitenskap. For det andre brukes det om det historiske studium av litteratur (særlig eldre litteratur). Filologien har da som hovedoppgaver dels ved kritisk behandling av verkene å bringe dem tilbake til deres opprinnelige skikkelse, dels å belyse deres innhold ved fortolkning (hermeneutikk). Studiet av språket, alminnelig historie, samfunnsordninger, mytologi, kunst, litteraturhistorie m.m. betraktes da som hjelpemidler til rett forståelse av tekstene. Ifølge en tredje oppfattelse er filologi det samme som oldtidskunnskap, og er da ikke begrenset til å angå grekerne eller romerne, da det også finnes en indisk, semittisk, slavisk, germansk, nordisk, romansk, osv. filologi.

Enkelte fagområder
------------------

* **Indoeuropeistikk**

* **Klassisk filologi**
	+ Bysantinistikk
	+ Gresk filologi
	+ Latinsk filologi

* **Moderne filologi**
	+ Anglistikk
	+ Baltistikk
	+ Fennistikk
	+ Germanistikk (germansk filologi)
	+ Hungarologi
	+ Keltologi
	+ Romanistikk (romansk filologi)
	+ Skandinavistikk
	+ Slavistikk (slavisk filologi)

* **Orientalistikk** (orientalsk filologi) og **Afrikakunnskap**
	+ Afrikanistikk
	+ Altaistikk
	+ Arabistikk
	+ Armensk filologi
	+ Assyriologi
	+ Egyptologi
	+ Etiopistikk
	+ Hettittologi
	+ Indoiranistikk
		- Indologi
		- Iranistikk (iranologi)
	+ Judaistikk
	+ Koptologi
	+ Kurdologi
	+ Sumerologi
	+ Turkologi

* **Japanologi**
* **Sinologi**
* **Tibetologi**

* **Sammenlignende språkvitenskap**

Beslektede fagområder
---------------------

Filologien overlapper med andre fagområder, blant annet:

* historie
* geografi
* etnologi
* litteraturvitenskap
* filosofi

Kilder
------

* *Salmonsens konversationsleksikon. Anden udgave*

Se også
-------

* Lingvistikk (=Språkvitenskap)
* Litteraturvitenskap

Eksterne lenker
---------------

* Utdanning.no sin yrkesbeskrivelse av filolog

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** World History Encyclopedia **·** Encyclopædia Universalis **·** GND **·** LCCN **·** BNF **·** BNF (data) **·** HDS **·** NKC **·** BNE
 |
***The Law of the North*** er en amerikansk stumfilm fra 1917, regissert av Burton George.

Handling
--------

Løytnant Robert Graham, som kommanderer en avdeling fra Royal Canadian Mounted Police, får beskjed om at datteren hans Edith er på vei fra London for å bo hos ham. Marie Beaubin og broren hennes, Pierre, holder til i nærheten av Grahams utpost. Marie avviser de romantiske fremskrittene til Batiste, men hun blir et lett bytte for Reginald Annesley, som også holder til ved den samme handelsposten. Når Edith dukker opp i området, blir korporal Emerson, som arbeider for Robert Graham, og Annesley snart konkurrenter om hennes gunst. Marie bestemmer seg for å bli kvitt Pierre Batiste, og gjør Emerson oppmerksom på Batiste ulovlige salg av brennevin. Emerson arresterer ham, men Batiste stikker av fra fengselet kort tid senere.

Men Annesley dreper Marie, og legger igjen et lommetørkle med Emersons initialer i nærheten av den døde kroppen hennes. Pierre oppdager snart søsterens frosne lik. Han krever rettferdighet, og presenterer lommetørkleet som bevis på at Emerson var ansvarlig for søsterens dødsfall. Etter at Emerson nok en gang har arrestert Batiste og bringer ham til utposten, blir Emerson selv arrestert for å ha myrdet Marie. Men Edith mistenker at det egentlig var Annesley som står bak Maries dødsfall, og han innrømmer hva han har gjort. Pierre, som tørster etter hevn, overhører Annesleys tilståelse og dreper ham. Edith og korporal Emerson gifter seg snart med hverandre.

Skuespillere
------------

* Shirley Mason som Edith Graham
* Pat O'Malley som John Emerson
* Richard Tucker som Reginald Annesley
* Charles Sutton som Lt. Robert Graham
* Sally Crute som Marie Beaubin

Referanser
----------

1. ↑  THE LAW OF THE NORTH

Eksterne lenker
---------------

* (en) *The Law of the North* på Internet Movie Database Rediger på Wikidata
| Medaljeoversikt |
| --- |
| Konkurrerte for Ungarns flagg Ungarn |
| Turn: |
| Olympiske leker |
| Bronse | OL 1948 i London |  Lagkonkurranse |

**Gyözö «Victor» Mogyorosi** (født 23. desember 1914 i Debrecen, død 20. desember 1981 i Budapest) var en ungarsk turner.

Han har én internasjonal medalje; han deltok på det ungarske laget som vant bronse i lagkampen under OL i 1948, bak Finland og Sveits. Han fikk ingen individuelle medaljer, men fikk 31.-plass i svingstang som beste plassering. Sammenlagt kom han på 38.-plass.

Han deltok også i OL 1936 i Berlin, men fikk der ingen medaljer. Denne gangen kom han på 63.-plass i skranke, og kom på 80.-plass sammenlagt.

Referanser
----------

1. ↑   sports-reference.com, www.sports-reference.com, besøkt 22. november 2015[Hentet fra Wikidata]

Eksterne lenker
---------------

* (en) Gyözö Mogyorosi – Olympedia Rediger på Wikidata

* (en) Gyözö Mogyorosi – Sports-Reference (OL-resultater – arkivert) Rediger på Wikidata

* (hu) Gyözö Mogyorosi – Ungarns olympiske komité Rediger på Wikidata
**Kamerun over tid**
██ Tysk Kamerun

██ Britisk Kamerun

██ Fransk Kamerun

██ Republikken Kamerun

**Fransk Kamerun** (fransk: *Cameroun*) var et fransk mandatområde i Vest-Afrika som i dag utgjør størstedelen av Kamerun.

Området som i dag utgjør Kamerun ble annektert av Tyskland som protektorat under kappløpet om Afrika på slutten av 1800-tallet. Under første verdenskrig ble området okkupert av franske og belgiske styrker. Etter krigen ble Kamerun delt inn i to mandatområder av Folkeforbundet, to britiske områder i vest som ble styrt sammen med den britiske kolonien Nigeria og et fransk område i øst. 

Fransk Kamerun ble selvstendig i januar 1960 og Nigeria skulle bli selvstendig senere samme år. Det skapte et problem med hva man skulle gjøre med Britisk Kamerun. Det ble avholdt folkeavstemning i 1961 og den nordlige delen av Britisk Kamerun sluttet seg til Nigeria mens den sørlige delen ble del av Kamerun.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Fransk Sudan** (fransk *Soudan*) var en koloni i Fransk Vest-Afrika som eksisterte i to separate perioder, først fra 1890 til 1899, og deretter fra 1920 til 1960, da territoriet ble til den selvstendige nasjonen Mali.

Den ble opprettet som et fransk territorium 9. september 1880 som «Øvre Senegal», med hovedstaden i Kayes. 10. oktober 1899 ble Fransk Sudan oppløst. 11 av de sørlige provinsene gikk til Fransk Guinea, Elfenbenskysten og Dahomey.

I 1902 ble de delene av koloninen som ikke var organisert i militære distrikter, til Senegambia og Niger, deretter Øvre Senegal og Niger i 1904, før navnet Fransk Sudan igjen ble brukt etter en omorganisering i 1920.

4. april 1959 gikk Fransk Sudan sammen med Senegal og dannet Mali-føderasjonen, som fikk sin uavhengighet 20. juni 1960. Føderasjonen ble oppløst 20. august 1960, da Senegal trakk seg ut. 23. september proklamerte Fransk Sudan seg som republikken Mali.

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN
 |
**Vigra kringkaster (LKA)**, Vigra mellombølgesender, var en radiosender for kringkasting på mellombølge på øya Vigra i Møre og Romsdal drevet av Norkring for NRK. Sendefrekvens var 630 kHz med en bølgelengde på 476 m. 

Senderen ble startet i november 1935 med en 10 kW sender fra RCA og to 106 meter høye antennemaster.
I 1939 ble effekten økt til 100 kW. Senderen ble opprettet for å dekke fiskeflåten i Norskehavet. 

Kringkasteren ble bombet og ødelagt av tyske fly 15. april 1940.

I 1952 ble senderantenna erstattet med en sylindrisk selvstråleantenne på 242 meter, i 1997 forkortet til 232 meter av hensyn til Ålesund lufthavn. 

* Vigra kringkaster (1952)Vigra kringkaster (1952)
* Vigra kringkaster (1952)Vigra kringkaster (1952)

Etter vedtak av NRK ble det besluttet å legge ned sendingene fra Vigra kringkaster 30. juni 2011. Antennemasta ble revet 8. september samme år med en kontrollert sprengning av fundamentet for masten.

Referanser
----------

1. ↑  Flatmark, Jan Olav (1954-) (1988). *Ålesund i hverdag og krig: små og store hendelser fra de underlige åra 1940-1945*. Ålesund: Nordvest forlag. s. 34. ISBN 8290330448.
2. ↑  *Lytterboken: håndbok for radiolyttere*. Oslo: Solberg & Heyerdahl. 1953. s. 87.

Eksterne lenker
---------------

* Bernt Erfjord: Norske Kringkastingssendere
* Oversikt over Norske Kringkastere utarbeidet ved samarbeid mellom DX-Listeners' Club (DXLC) og Just N. Qvigstad
* Om senderens historie
* NRK om nedleggelsen av senderen

|  |  |
| --- | --- |
| Oppslagsverk/autoritetsdata | Store norske leksikon
 |
Sabah med Bahagian Patai Barat i rødt
Sabahs viktigste flyplass ligger i Kota Kinabalu.  Foto: Zhu Yihan (2012 
**Bahagian Patai Barat** (engelsk: *West Coast Division*, norsk: *«Vestkysten»*) er en av fem statistiske divisjoner i Sabah i Øst-Malaysia. Området strekker seg langs deler av vestkysten av staten og har et samlet areal på 7 588 kvadratkilometer, eller ti prosent av landområdet i delstaten, og et folketall på  1 067 589 (2010). 

Sabahs administrasjonssenter, Kota Kinabalu, ligger i Patai Barat, med en av Malaysias viktigste havner og Sabahs viktigste flyplass, Kota Kinabalu internasjonale lufthavn.

Vestkyst-divisjonen er delt inn i syv administrative distrikter:

* Ranau (3 608 km²)
* Kota Belud (1 386 km²)
* Papar (1 243 km²)
* Tuaran (1 161 km²)
* Penampang (465 km²)
* Kota Kinabalu (350 km²)
* Putatan (30 km²)

Se også
-------

* Tunku Abdul Rahman nasjonalpark
* Banjaran Crocker

Kilder
------

* Sabah Commercial Network: General Information, Districts Arkivert 23. september 2018 hos Wayback Machine. (en)

|  |  |
| --- | --- |
| Oppslagsverk/autoritetsdata | GeoNames
 |
Awassisau, vær
Awassisau, søye
**Awassisau** er en mellomstor brunmasket og brunlemmet, multifarget sauerase som stammer fra Midtøsten og tilhører gruppen med tykkhalesauer. Ulla er fleece-lignende og relativt lang. Man regner med at typen en gang i tiden oppsto i Den syriske ørkenen, men dette har aldri blitt bekreftet. Rasen er også kjent under navn som ivesisau, baladisau, deirisau, syrersau, ausisau, nuamisau og geziriehsau. Værene bærer kraftige horn og søyene er kollet.

Awassisau er den mest vanlige sauerasen blant arabere og beduiner, og den er svært hardfør og godt tilpasset det tørre klimaet i Midtøsten og på Den arabiske halvøy. Typen egner seg til både kjøtt-, ull- og melkeproduksjon, selv om awassisau først og fremst holdes som melkesau. Rasen er også kjent for sine unike fysiske egenskaper og har eksepsjonell god motstandskraft mot mange typiske sykdommer og parasitter. Den tåler godt å vandre over store avstander for å gresse, selv i ekstrem hete. Som andre tykkhalesauer tærer den på fettreservene den har lagret opp i bakparten i tørketiden.

Det er kjent at awassisau har blitt krysset med østfrisisk melkesau, for å frambringe en ny sauetype som melker mer og tåler forholdene i Midtøsten godt. Avkommet kalles assafsau og består i hovedsak av 5/8 awassisau og 3/8 østfrisisk melkesau.

Referanser
----------

1. ↑  *East Friesian Sheep*. Breeds of Livestock. Oklahoma State University, Dept. of Animal Science. Besøkt 2014-09-23

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data)
 |
**Bahama Records AS** ble stiftet i 1983 av Sven Hauge som eier og eneaksjonær med Lage Fosheim som varamedlem. 

Ideen bak plateselskapet var at Hauge, som til da hadde jobbet mange år som manager for gruppen Broadway News (vant NM i rock 1979), ønsket å lansere en ny duo bestående av, og i samarbeide med, bandmedlemmene Lage Fossheim og Eivind Rølles. Gruppen fikk navnet The Monroes i 1983. 

Singelen BHRS01 *Sunday People* var selskapets første utgivelse, og senere kom LP/MC med samme navn. Bahama Records solgte senere rettighetene til The Monroes til plateselskapet EMI London U.K.

I 1984 fikk Hanne Krogh og Hauge kontakt, og sammen med Elisabeth Andreasson ble gruppen Bobbysocks lansert i 1984. Etter at første LP/MC ble lansert i 1984, ble en av låtskriverne Rolf Løvland invitert av NRK til å skrive låt til Melodi Grand Prix i 1985. Sangen *La det Swinge*, som var Bahama Records andre singel, gikk helt til topps med Bobbysocks i Eurovision Song Contest i Gøteborg 4. mai 1985.

Bahama Records ga ut i 1985 Norges første lydbok, som også er blitt en av de mest solgte gjennom tidene, en verbal innspilling på LP/MC med Per Aabel, der han leser *H.C. Andersens eventyr*. Bahama Records hadde en rekke utgivelser opp gjennom 1980-årene med bl.a. duoen People med Torstein Bieler og Tore Holm, Gry Jannicke Jarlum og dansebandet Rainbow. Produsent på mange av selskapets utgivelser var Lars Kilevold. De fleste av selskapets utgivelser ble innspilt og mixed i Silence Studio AB i Värmland Sverige med Lars Kilevold som produsent og Anders Lind som tekniker. På slutten av 1980-tallet var selskap også grossist med egen import og distribusjon. Den aktive driften i selskapet ble lagt ned i 1990.

Bahama Records står bak Norges første band-eksport med The Monroes i 1983, Norges første Grand Prix seier med Bobbysocks 1985 og Norges mest solgte verbale innspilling med *Per Aabel leser H.C.Andersens eventyr* 1985.

|  |  |
| --- | --- |
| Oppslagsverk/autoritetsdata | MusicBrainz
 |
**Martin Lee Truex jr.** (født 29. juni 1980 i Englishtown, New Jersey) er en fører i NASCARs Nextel Cup. Han kjører i dag bil #1, Bass Pro Shops Chevrolet Monte Carlo SS, for Dale Earnhardt, Inc.. Truex vant Busch Series-mesterskapet i 2004 og 2005.

Truex' far, Martin sr. var tidligere mester i Busch North Series. Truex jr. begynte som fører i Busch North Series i 2000, og vant tre løp på tre år i en familieeid bil.

Truex debuterte i Busch Series i 2001 på Dover International Speedway, bak rattet i farens bil #56, XST Paintable Silicon Chevy. Han startet som nummer 19, men kom i mål som nummer 38 etter en kollisjon tidlig i løpet. I 2002 kjørte Truex et løp for Phoenix Racing på New Hampshire International Speedway, hvor han startet som nummer 13 og gikk i mål som nummer 29. Han kjørte ytterligere tre løp den sesongen for faren, og hans beste løp var på Dover, som nummer 7.

I 2003 begynte han sesongen for farens team, før han ble ansatt av Dale Earnhardt jr. som fører i hans bil #81, Chance 2 Motorsports Chevy. Han fikk sin debut i bilen på Richmond International Raceway, hvor han kvalifiserte seg til startnummer seks og lå elleve runder i ledelse før trøbbel med girkassen sørget for at han gikk i mål som nummer 31. Resten av sesongen kjørte han både for Chance 2 og farens team, bortsett fra på Dover hvor han kjørte for Stanton Barrett.

Truex kjørte full tid for Earnhardt i 2004. På Bristol Motor Speedway tok han karrierens første seier, og i løpet av de neste syv løpene tok han ytterligere tre førsteplasser, inkludert seire på Talladega Superspeedway og Nazareth Speedway. Etter seieren på Nazareth lå han på førsteplass sammenlagt, men tapte førsteplassen til Kyle Busch noen løp senere. Utover i sesongen kjørte han en rekke gode løp, og tok sammenlagt-seieren for sesongen. Denne sesongen kjørte han også ett løp i Nextel Cup, som reservefører for Dale Jr. som var skadet.

Truex ble i Busch Series sesongen 2005, og vant mesterskapet for andre år på rad.

Fra sesongen 2006 kjører Truex fulltid i Nextel Cup, i bil #1, Bass Pro Shops Chevrolet, for Dale Earnhardt Inc. Han har vært blant topp ti fire ganger, og ligger nå på 19.-plass sammenlagt.

Eksterne lenker
---------------

* Offisielt nettsted Rediger på Wikidata

* (en) Martin Truex, Jr. – kategori av bilder, video eller lyd på Commons Rediger på Wikidata
* (en) Martin Truex jr. – racing-reference.info Rediger på Wikidata

* (en) Martin Truex jr. – Driver Database Rediger på Wikidata
* NASCAR.com
* Dale Earnhardt, Inc.
**Utlendingsloven** regulerer utlendingers adgang og opphold i Norge. Loven gir blant annet bestemmelser om visum (innreisetillatelse), bortvisning (utreisepålegg), utvisning (innreiseforbud), oppholdsgrunnlag (studier, arbeid, vern mot forfølgelse, med videre), arbeidstillatelse og bosettingstitllaelse.

Utlendingsloven av 1988 ble avløst av en ny utlendingslov fra 2008, i kraft fra 1. januar 2010. Loven har bestemmelser om utlendingers adgang til riket så vel som for opphold. Loven definerer enhver som ikke er norsk statsborger som utlending.

Lovens formål
-------------

Loven har et tredelt formål:

* Den skal gi grunnlag for regulering og kontroll med inn- og utreise, samt opphold i samsvar med innvandringspolitikk og internasjonale forpliktelser.
* Den skal legge til rett for lovlig bevegelse over landegrenser og ivareta rettssikkerheten til utlendingers inn- og utreise, opphold og som søkere av tillatelser.
* Den skal gi grunnlag for vern av utlendinger som har krav på beskyttelse etter folkerett eller internasjonale avtaler.

Viktige begrepsendringer i gjeldende lov (i kraft fra 1. januar 2010)
---------------------------------------------------------------------

### Oppholdstillatelse

Begrepet oppholdstillatelse erstatter oppholds- og arbeidstillatelse. I utgangspunktet skal oppholdstillatelse gi rett til å arbeide i Norge, men i noen tilfeller vil det bli presisert at oppholdstillatelsen ikke gir rett til arbeid eller inneholde visse begrensninger i forhold til arbeid. Begrepet arbeidstillatelse faller bort.

### Permanent oppholdstillatelse

Permanent oppholdstillatelse gir rett til varig opphold og arbeid i Norge og er et begrep som erstatter det tidligere bosettingstillatelse. Slik tillatelse kan gis etter minst tre års sammenhengende, tillatt opphold i Norge.

### Fra asyl til beskyttelse

I dagens lov er begrepet asyl erstattet med beskyttelse for å gjenspeile det internasjonale begrepet i flyktningretten; protection. Etter den nye loven vil flere av dem som for første gang får innvilget beskyttelse få status som flyktninger. Både personer som etter loven får asyl og personer som får vern mot retur, får beskyttelse når UDI har fattet vedtak etter 1. januar 2010. Gruppene som tidligere fikk ulik status vil begge få status som flyktninger, og dermed får de også de rettighetene dette innebærer.

Se også
-------

* Norsk innvandringspolitikk
* Forskrift om bortvisning og utvisning av personer fra Svalbard

Eksterne lenker
---------------

* Utlendingsloven 1988
* Utlendingsloven 2008
* Innst.O.nr. 42 (2007–2008) om utlendingsloven 2008, Stortinget.

  


|  |  |
| --- | --- |
| Oppslagsverk/autoritetsdata | Store norske leksikon
 |
**Vigsteinen** er en over to meter høy bautastein på gården Vigstein i Nannestad, Akershus. Den står ute i dyrket mark, omtrent 100 meter sør for rundkjøringen der Hans Gaarders vei kommer inn på fylkesvei 176, rett vest for den vestligste rullebanen på Gardermoen lufthavn. 

Det er ikke uvanlig at det knytter seg sagn til bautasteiner, men ved Vigsteinen er det usedvanlig mye som fortsatt er levende på stedet. 

Et opphavssagn forteller at en kveld for lenge siden kom en frigitt trell til gården og ba om husrom. Bonden nektet ham det, og jaget ham på dør. Trellen gikk, men da han var kommet ut på jordet vendte han seg om og lyste en forbannelse over bonden og gården. De skulle få se at han ikke lot seg fjerne så lett, og at det ville gå den ille som prøvde å fjerne ham. Og dagen etter var trellen blitt til stein, der ute på jordet; Vigsteinen.

Og der ble den stående, helt til en gang på 1800-tallet, da en grunneier på Vigstein gård fikk bruk for stein til en grunnmur, og han brukte Vigsteinen. Det er flere versjoner av hva som så skjedde. En tradisjon sier at et eller flere hus brant, en annen at en eller fler av kuene døde på bås. Uansett, Vigsteinen ble tatt ut av grunnmuren og satt på plass igjen på jordet, der den har stått siden.

En annen tradisjon er Vigsteinen som fruktbarhetssymbol, langt utover den rent idemessige assosiasjon med fallossymbol. Den var fruktbarhets*bringende*. Barnløse koner kunne, langt ned mot vår egen tid komme langveis fra for å klappe på Vigsteinen. Dette skulle løse problemet.

I dag vet vi at Vigsteinen må ha vært del av et gravfelt fra jernalderen. Alle hauger vest for veien er slettet ved dyrking, men i skogen øst for veien ligger forsatt 24, tildels ganske store, gravhauger.

Eksterne lenker
---------------

* «Vigsteinen». *Kulturminnesøk*. Riksantikvaren – Direktoratet for kulturminneforvaltning.
* (no) Eventyrlige Romerike: med syvmilsstøvler gjennom Romerike
* (no) Akershus : veiviser til kulturminner og severdigheter

  


|  |  |
| --- | --- |
| Oppslagsverk/autoritetsdata | Store norske leksikon **·** Riksantikvaren kulturminne
 |
**Fredrikstad Energi**, forkortet **FEAS**, er et norsk energikonsern som betjener Fredrikstad- og Hvaler-området. Det er eid av Fredrikstad kommune og Hafslund med henholdsvis 51 og 49 prosent eierandel.

Selskapet har sitt utspring i Fredrikstad Gas- & Eletricitetsværk, som ble grunnlagt og begynte driften i 1896. Det har siden kjøpt opp en rekke privateide driftsselskaper av strømnett og -distribusjon samt Hvalers eget elverk.

Smart Energi AS
---------------

**Smart Energi** er et datterselskap i konsernet.

De ble stiftet i 2010 og har siden 2015 vært en av Norges største leverandører av solceller til privatmarkedet.[] Selskapet har deltatt i forsknings- og utviklingsprosjekter i Norge, Malta og Tyskland.[]

Selskapet vant «Årets lokale klimatiltak 2015» på Zerokonferansen for «Hvaler Solpark»-. I januar 2017 vant administrerende direktør Terese Troy Prebensen «Enovas innovasjonspris». Daglig leder er Hilde Bekkvard.

Referanser
----------

1. ↑   w2.brreg.no[Hentet fra Wikidata]
2. ↑   Enhetsregisteret[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Embargo** (fra spansk: *embargar*, som igjen kommer fra vulgærlatin: *imbarricare* (*barra*: «skranke», jf. engelsk: «bar») er betegnelsen på en reaksjonsmåte i internasjonal politikk og handel, jf. boikott. Ved embargo er det forbudt å handle med et land. Hensikten er å endre landets politikk. Embargo brukes vanligvis som et straffetiltak ved brudd på internasjonale traktater.

En av de mest kjente tilfelle av embargo var under Napoleonskrigene hvor Frankrike under Napoleon forsøkte å lamme Storbritannia økonomisk ved en embargo. Denne handelsblokaden fungerte ikke i praksis og var tildels like skadelig for de nasjonene som oppholdt den.

Embargoer kan bety begrense eller forby eksport eller import, opprette bestemte kvanta, påføre bestemte tollsatser, skatter, forby frakt eller transport med bestemte befordringsmidler, fryse eller konfiskere last, aktiva, bankinnskudd, begrense transport av særskilt teknologi eller produkter, særlig høyteknologiske, eksempelvis til CoCom under den kalde krigen.

Referanser
----------

1. ↑  «Embargo», *Bokmålsordboka*
2. ↑  embargo (n.), *Online Etymology Dictionary*
3. ↑  «Blockade as Act of War» Arkivert 18. juni 2012 hos Wayback Machine.. *Crimes of War Project*

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
Kirkelig **vigsel** eller **brudemesse** er en religiøs handling som erklærer eller gjør noe hellig. *Å vigsle* vil si å innvie noe ved religiøse eller magiske handlinger, og selve handlingen kalles *vigsling*. Eksempler på vigsling er inngåelse av ekteskap, kalt ektevigsel eller vielse. Andre eksempler på vigsling er ordinasjoner av prester og biskoper til kirkelige embeter eller vigsling av (kirke)rom, (kirke)bygninger og gravlunder.

Den personen som foretar vigslen var tidligere kjent som **vigselsmann**.

**Vigsleren** eller **vigselperson** er i dagens samfunn den personen som etter lovgivningen i Norge har rett til å forestå vielser eller ekteskapsinngåelser etter nærmere vilkår.

Ektevigsel som sakrament
------------------------

Ekteskapsseremoni i en bysantisk katolsk kirke der både brud og brudgom bærer «brudeslør».  Foto: Martin Di Maggio, 2007 
I den katolske kirke, den ortodokse kirke og de orientalske ortodokse kirker regnes ektevigsel som et sakrament. Dette betyr at når et par gifter seg inngydes guddommelig nåde. Medlemmer av disse kirkene kan kun vies av en prest eller biskop (i den katolske kirke kan også en diakon vie ektepar); et ekteskap inngått i en annen kirke eller borgerlig regnes ikke som gyldig i kirkelig sammenheng, og kirken regner da de to som samboere og ikke ektefeller.

Det ligger i sakramentsforståelsen av ekteskapet er uoppløselig. Disse kirkene godtar derfor ikke at fraskilte gifter seg igjen uten at visse vilkår er oppfylt. I den katolske kirke kan dette løses ved at det første ekteskapet erklæres ugyldig av en kirkelig domstol (et tribunal), dersom man kommer fram til at det ble inngått på sviktende grunnlag, eller at det var formelle feil ved ektevigselen. I østkirken har man et mindre legalistisk syn på sakramentene, og man behandler derfor gjengifte som en krenkelse av sakramentet; man kan gifte seg igjen, men det må forutgås av en botshandling (i enkelte kirker må også selve bryllupet i slike tilfeller utføres som en botshandling, f.eks. med bruden kledd i sort).

Se også
-------

* Ektevigsel
* Unitarisk vigsel
* Humanistisk vigsel
* Borgerlig vigsel
* Ordinasjon – diakon-, preste- og bispevigsel
* Ekteskap
* Bryllup
* Signing

Referanser
----------

1. ↑  Oppslagsordet 'brudemesse' i *Det Norske Akademis ordbok*
2. ↑  Oppslagsordet 'vigsle' i *Det Norske Akademis ordbok*
3. ↑

Eksterne lenker
---------------

* Domstoladministrasjonen: Inngåelse av ekteskap og partnerskap
* Den norske kirke: Ekteskapsinngåelse i kirken
* Den norske kirke: Ny vigselsliturgi 2017

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** LCCN **·** BNF **·** BNF (data)
 |